**รายงานการประชุมสภาเทศบาลตำบลโพน**

**สมัยประชุมสามัญ สมัยที่ 3 ครั้งที่ 2 ประจำปี พ.ศ. 2563**

**วันที่ 21 สิงหาคม 2563 ตั้งแต่เวลา 10.00 น. เป็นต้นไป**

**ณ ห้องประชุมใบบุ่น เทศบาลตำบลโพน อำเภอคำม่วง จังหวัดกาฬสินธุ์**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
 **ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1  2  3  4  5  6  7  8  9 | นายจันทา พันภู  นายเสริมศักดิ์ ราชติกา  นายสำลี ศรีบัว  นายเสถียร สุภารี  นายฮ้อย คงอาษา  นายสัมนัก ปัสสะ  นายบุญศิล อิงภู  นายศักดิ์สิทธิ์ ลามุล  นายสมพร ภูจันหา | ประธานสภาเทศบาลตำบลโพน  รองประธานสภาเทศบาลตำบลโพน  เลขานุการสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน | จันทา พันภู  เสริมศักดิ์ ราชติกา  สำลี ศรีบัว  เสถียร สุภารี  ฮ้อย คงอาษา  สัมนัก ปัสสะ  บุญศิล อิงภู  ศักดิ์สิทธิ์ ลามุล  สมพร ภูจันหา |

**ผู้ไม่มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **หมายเหตุ** |
| 1 | นายวร โพนะทา | สมาชิกสภาเทศบาลตำบลโพน | *ลาป่วย* |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1  2  3  4  5  6  7  8  9  10 | นางณฐอร การถัก  นายสมพงษ์ สุริโย  นางสาวสุกัญญา กำจร  นายองอาจ ประสารพันธ์  นางสาวสุปราณี อ่อนรัชชา  นางสาวกัลยา แท่นจันทร์  นายศรีประวัติ วิลาศรี  นางวิริยา ศรีบัว  นางสาวปภาวรินท์ ภูมิสาตร์  นายสมจิตร ปัสสะ | ปลัดเทศบาล ปฏิบัติหน้าที่  นายกเทศมนตรี  รองปลัดเทศบาลตำบลโพน  หัวหน้าสำนักปลัด  ผู้อำนวยการกองช่าง  นักบริหารงานคลัง  นักบริหารงานสาธารณสุข  หน.ฝ่ายบริหารงานการศึกษา  นักวิเคราะห์นโยบายและแผน  เจ้าพนักงานธุรการ  พนักงานจ้าง | ณฐอร การถัก  สมพงษ์ สุริโย  สุกัญญา กำจร  องอาจ ประสารพันธ์สุปราณี อ่อนรัชชา  กัลยา แท่นจันทร์  ศรีประวัติ วิลาศรี  วิริยา ศรีบัว  ปภาวรินท์ ภูมิสาตร์  สมจิตร ปัสสะ |

เริ่มประชุม เวลา 10.00 น.

เมื่อถึงเวลา 10.00 น. นายสำลี ศรีบัว เลขานุการสภาเทศบาลตำบลโพน ได้ตรวจรายชื่อสมาชิกผู้มาประชุมครบองค์ประชุมแล้ว จึงขอเชิญสมาชิกเข้าห้องประชุม

นายสำลี ศรีบัว เรียนท่านประธานสภาเทศบาลตำบลโพน วันนี้เป็นการประชุมสภาเลขานุการสภา ฯ เทศบาลตำบลโพน สมัยประชุมสามัญ สมัยที่ 3 ครั้งที่ 2 ประจำปี พ.ศ. 2563 ขณะนี้สมาชิกสภาเทศบาลมาครบองค์ประชุมแล้ว ขอเชิญ ท่านประธานสภาเทศบาลตำบลโพน ทำหน้าที่และดำเนินการประชุม ไปตามระเบียบวาระการประชุม

นายจันทา พันภู ได้ดำเนินการประชุม โดยจุดธูปเทียนบูชาพระรัตนตรัย กล่าวเปิดประชุม

ประธานสภา ฯ สภาเทศบาลตำบลโพน สมัยประชุมสามัญ สมัยที่ 3 ครั้งที่ 2 ประจำปี พ.ศ. 2563 วันที่ 21 สิงหาคม 2563

นายสำลี ศรีบัว ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น เลขานุการสภา ฯ พ.ศ. 2547 หมวด 2 ข้อ 21 และมติการประชุมสภาเทศบาลตำบล โพน เมื่อคราวประชุมสภาเทศบาลตำบลโพน สมัยประชุมสามัญ สมัยที่

4 ครั้งที่ 1 เมื่อวันที่ 22 พฤศจิกายน 2562 ซึ่งที่ประชุมสภา เทศบาลตำบลโพน มีมติในการกำหนดการประชุม สมัยประชุมสามัญ สมัยที่ 3 ประจำปี พ.ศ. 2563 ในวันที่ 1 สิงหาคม 2563 ถึงวันที่ 30 สิงหาคม 2563 โดยมีกำหนดไม่เกิน 30 วันนั้น เพื่อให้การ ดำเนินกิจการต่าง ๆ เป็นไปด้วยความเรียบร้อย ถูกต้อง ตามข้อระเบียบ กฎหมาย เทศบาลตำบลโพน จึงเรียกประชุมสภาเทศบาลตำบลโพน สมัยประชุมสามัญ สมัยที่ 3 ครั้งที่ 2 ประจำปี พ.ศ. 2563 ในวันที่ 21 สิงหาคม 2563 เวลา 10.00 น. เป็นต้นไป ณ ห้องประชุม ใบบุ่น เทศบาลตำบลโพน

นายจันทา พันภู เมื่อที่ประชุมพร้อมแล้ว ผมขอเปิดการประชุมสภาเทศบาลตำบลโพน ประธานสภา ฯ สมัยประชุมสามัญ สมัยที่ 3 ครั้งที่ 2 ประจำปี พ.ศ. 2563 วันที่ 21 สิงหาคม 2563

ระเบียบวาระที่ 1 เรื่องที่ประธานจะแจ้งต่อที่ประชุม

- ไม่มี

ระเบียบวาระที่ 2 เรื่องรับรองรายงานการประชุมสภาเทศบาลตำบลโพน สมัยประชุม สามัญ สมัยที่ 3 ครั้งที่ 1 ประจำปี พ.ศ. 2563 เมื่อวันที่ 14 สิงหาคม 2563

ขอให้ทุกท่านตรวจดูรายงานการประชุมครับ

สมาชิกสภาเทศบาลตำบลโพน ทุกท่านตรวจดูรายงานการประชุม เรียบร้อยแล้ว ขอผู้รับรองด้วยครับ

**มติที่ประชุม เห็นชอบ 8 เสียง**

ระเบียบวาระที่ 3 เรื่องกระทู้ถาม

นายฮ้อย คงอาษา เรียนท่านประธานสภา ฯ ท่านสมาชิกสภา ฯ ท่านปลัดเทศบาล ปฏิบัติสมาชิกสภา ฯ หน้าที่นายกเทศมนตรีตำบลโพน และหัวหน้าส่วนราชการ ผมได้รับแจ้ง จากหมู่ 3 เส้นไปศูนย์พัฒนาเด็กเล็กวัดโพธิ์ชัยบ้านโพน สาเหตุที่ น้ำประปาไม่ไหลหลายวัน เป็นเพราะอะไรครับ

นายองอาจ ประสารพันธ์ เรียนท่านประธานสภา ฯ ท่านสมาชิกสภา ฯ ท่านปลัดเทศบาล ปฏิบัติผู้อำนวยการกองช่าง หน้าที่นายกเทศมนตรีตำบลโพน และหัวหน้าส่วนราชการ ตามที่กองช่าง ได้ตรวจสอบดู ปรากฏว่าแรงดันน้ำไม่พอ มันดันไม่ถึงฝั่งร้านซ่อม (บ้านพ่อตูมตาม) ขึ้นไป แต่ตอนนี้ทางกองช่างได้ดำเนินการแก้ไขแล้ว โดยเจาะวางท่อใหม่บริเวณก่อนถึงสามแยกศูนย์พัฒนาเด็กเล็กวัดโพธิ์ชัย บ้านโพน เพื่อที่จะให้น้ำอีกฝั่งหนึ่งมาช่วยด้านทางฝั่งร้านซ่อม (บ้านพ่อตูมตาม) และทางลงมาสู่ตลาด ขณะนี้ก็สามารถใช้น้ำได้แล้ว แต่ว่าน้ำของตลาดตอนนี้ยังไหลไม่แรง ทางกองช่างก็กำลังหาวิธีการอยู่ว่า พอจะมีแนวทางไหนที่จะช่วยได้ ก็ตรวจสอบอยู่ว่ามีท่อรั่วหรือเปล่า หรือมีปัญหาตรงไหน น้ำก็ใช้ได้อยู่แต่ไหลไม่แรง ทางกองช่าง จะตรวจสอบโดยละเอียดและหาวิธีการแก้ไขครับ

ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว

- ไม่มี

ระเบียบวาระที่ 5 เรื่องที่เสนอใหม่

*5.1 การพิจารณาร่างเทศบัญญัติงบประมาณรายจ่ายประจำปี พ.ศ. 2564 วาระที่ 2 และ 3*

นายจันทา พันภู ขอเชิญประธานคณะกรรมการแปรญัตติได้รายงานผลการดำเนินการ

ประธานสภา ฯ

นายเสริมศักดิ์ ราชติกา เรียนท่านประธานสภา ฯ ท่านสมาชิกสภา ฯ ท่านปลัดเทศบาล ปฏิบัติรองประธานสภา ฯ หน้าที่นายกเทศมนตรีตำบลโพน และหัวหน้าส่วนราชการ ตามที่สภา เทศบาลแห่งนี้ ได้มอบหมายให้คณะกรรมการแปรญัตติพิจารณาแปรญัตติ ร่างเทศบัญญัติงบประมาณรายจ่าย ประจำปีงบประมาณ พ.ศ. 2564 โดยให้รับคำเสนอขอแปรญัตติ ตั้งแต่วันที่ 15 - 17 สิงหาคม 2563 ตั้งแต่เวลา 08.30 – 16.30 น. นั้น ขอเรียนว่าในระหว่างระยะเวลา รับคำแปรญัตตินั้น ไม่มีสมาชิกสภา ฯ ท่านใดยื่นหนังสือขอแปรญัตติ แต่อย่างใด และเมื่อวันที่ 18 สิงหาคม 2563 คณะกรรมการ แปรญัตติ ฯ ได้เชิญคณะผู้บริหาร ปลัดเทศบาล (เจ้าหน้าที่งบประมาณ) และคณะทำงานงบประมาณของเทศบาลมาชี้แจงรายละเอียดเกี่ยวกับ ร่างเทศบัญญัติ ฯ ดังกล่าว จนเป็นที่เข้าใจทุกรายละเอียด จากนั้น คณะกรรมการได้พิจารณาตรวจร่างเทศบัญญัติ ฯ ตั้งแต่ต้นจนจบ ร่างเทศบัญญัติ ฯ โดยละเอียดแล้ว สรุปได้ดังนี้

1. คำแถลงงบประมาณ ไม่มีการแก้ไข

2. บันทึกหลักการและเหตุผล ไม่มีการแก้ไข 3. ร่างเทศบัญญัติงบประมาณรายจ่าย ประจำปีงบประมาณ พ.ศ. 2564 ไม่มีการแก้ไข 4. ประมาณการรายรับและรายละเอียดงบประมาณรายจ่ายทั่วไป ไม่มีการแก้ไข

คณะกรรมการแปรญัตติ เห็นว่า ร่างเทศบัญญัติงบประมาณรายจ่าย ประจำปีงบประมาณ พ.ศ. 2564 ดังกล่าวถูกต้องและเหมาะสม ตามระเบียบว่าด้วยวิธีการงบประมาณของเทศบาลแล้ว จึงมีมติ เป็นเอกฉันท์ให้คงไว้ตามร่างเดิมทุกประการ

นายจันทา พันภู ตามมติที่ประชุมสภาเทศบาล สมัยประชุมสามัญ สมัยที่ 3 ครั้งที่ 1 ประธานสภา ฯ ประจำปี พ.ศ. 2563 เมื่อวันที่ 14 สิงหาคม 2563 ได้มีมติ รับหลักการร่างเทศบัญญัติงบประมาณรายจ่าย ประจำปีงบประมาณ พ.ศ. 2564 และได้ส่งร่างเทศบัญญัติงบประมาณรายจ่าย ประจำปี งบประมาณ พ.ศ. 2564 ให้คณะกรรมการแปรญัตติไปพิจารณา เมื่อวันที่ 18 สิงหาคม 2563 คณะกรรมการแปรญัตติได้พิจารณาแล้ว ได้รายงานและบันทึกความเห็น ยื่นต่อประธานสภาเทศบาลตำบลโพน ว่าไม่มีการแก้ไขเพิ่มเติมในตอนใดหรือข้อใดแต่อย่างใด ให้คงร่างเดิมไว้ ขอเสนอที่ประชุมพิจารณาว่ามีมติเห็นชอบให้ผ่าน วาระที่ 3 หรือไม่

**มติที่ประชุม เห็นชอบเป็นเอกฉันท์**

นายจันทา พันภู การพิจารณาในวาระที่ 3 เป็นการพิจารณาว่าสภาเทศบาลตำบลโพนประธานสภา ฯ เห็นชอบให้ตราเทศบัญญัติงบประมาณรายจ่าย ประจำปีงบประมาณ พ.ศ. 2564 ตามร่าง ฯ ที่เสนอหรือไม่ โดยไม่มีการอภิปราย เว้นแต่ มีเหตุผลอันสมควร ทั้งนี้ เป็นไปตามระเบียบกระทรวงมหาดไทย ว่าด้วย ข้อบังคับการประชุมสภาท้องถิ่น ข้อ 52

ถ้ามีสมาชิกสภา ฯ ท่านใดต้องการอภิปราย ก็ขอให้เสนอที่ประชุม พร้อมเหตุผล เพื่อให้สภาเทศบาลพิจารณา มีท่านใดประสงค์จะอภิปราย หรือไม่

ถ้าไม่มีก็ขอมติในที่ประชุมว่า เห็นชอบให้ตราเทศบัญญัติงบประมาณ รายจ่าย ประจำปีงบประมาณ พ.ศ. 2564 ตามร่าง ฯ ที่เสนอหรือไม่

**มติที่ประชุม เห็นชอบเป็นเอกฉันท์**

*5.2 ขออนุมัติกันเงินงบประมาณรายจ่าย ประจำปี 2563 ค่าครุภัณฑ์ ยานพาหนะและขนส่ง*

นายจันทา พันภู ขอเชิญเสนอญัตติ

ประธานสภา ฯ

นายสมพงษ์ สุริโย - ตามที่สภาเทศบาลได้มีมติในคราวประชุม สมัยประชุมสามัญ สมัยที่ 2 รองปลัดเทศบาล ครั้งที่ 1 เมื่อวันที่ 17 มิถุนายน 2563 ให้โอนงบประมาณ  *โอนตั้งจ่ายรายการใหม่ แผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ ประเภทครุภัณฑ์ยานพาหนะและขนส่ง รายการจัดซื้อยานพาหนะและขนส่ง รถยนต์ส่วนกลาง รถบรรทุก (ดีเซล) ขนาด 1 ตัน ปริมาตรกระบอกสูบไม่ต่ำกว่า 2,400 ซีซี หรือกำลังเครื่องยนต์สูงสุดไม่ต่ำกว่า 110 กิโลวัตต์ ขับเคลื่อน 2 ล้อ แบบดับเบิ้ลแค็บ จำนวน 1 คัน* เนื่องจากขณะนี้ใกล้สิ้นสุดระยะเวลา ในปีงบประมาณ 2563 จึงคิดว่าไม่สามารถดำเนินการเบิกจ่ายได้ทัน เพราะการดำเนินโครงการดังกล่าว ต้องมีขั้นตอนและกรอบระยะเวลา ตามระเบียบและแนวทางปฏิบัติ ทั้งการจัดทำ TOR การจัดซื้อ ระยะเวลาในการส่งมอบ การตรวจรับพัสดุ ดังนั้น เพื่อให้การเบิกจ่ายเงิน เป็นไปด้วยความเรียบร้อย อาศัยความตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงิน ขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติมถึง (ฉบับที่ 4) พ.ศ. 2561 ข้อ 59 วรรคหนึ่ง ซึ่งระบุว่า “ในกรณีที่มีรายจ่าย หมวดค่าครุภัณฑ์ที่ดินและสิ่งก่อสร้าง ยังมิได้ก่อหนี้ผูกพันแต่มีความจำเป็นต้องใช้จ่ายเงินนั้นต่อไปอีก ให้องค์กร ปกครองส่วนท้องถิ่นรายงานขออนุมัติกันเงินต่อสภาท้องถิ่นได้อีกไม่เกิน ระยะเวลาหนึ่งปี” อาศัยความตามระเบียบดังกล่าวข้างต้น จึงเสนอ สภาเทศบาลตำบลโพน เพื่อพิจารณาเห็นชอบการกันเงินงบประมาณ หมวดค่าครุภัณฑ์ ที่ดินและสิ่งก่อสร้าง ประจำปี 2563 โครงการจัดซื้อยานพาหนะและขนส่ง รถยนต์ส่วนกลาง รถบรรทุก (ดีเซล) ขนาด 1 ตัน ปริมาตรกระบอกสูบไม่ต่ำกว่า 2,400 ซีซี หรือกำลังเครื่องยนต์สูงสุดไม่ต่ำกว่า 110 กิโลวัตต์ ขับเคลื่อน 2 ล้อ แบบดับเบิ้ลแค็บ จำนวน 1 คัน จำนวน 854,000.- บาท

นายจันทา พันภู สมาชิกสภา ฯ ท่านใดจะซักถามหรืออภิปรายหรือไม่ หากไม่มีก็ขอมติในประธานสภา ฯ ที่ประชุมว่า เห็นชอบให้กันเงินงบประมาณรายจ่าย โครงการดังกล่าว ข้างต้นหรือไม่

**มติที่ประชุม เห็นชอบเป็นเอกฉันท์**

*5.3 ขออนุมัติกันเงินงบประมาณ โครงการก่อสร้างธนาคารน้ำใต้ดิน*

นายจันทา พันภู ขอเชิญเสนอญัตติ

ประธานสภา ฯ

นายสมพงษ์ สุริโย - ตามมติในคราวประชุมสภา ฯ สมัยประชุมสามัญ สมัยที่ 1 ครั้งที่ 1 รองปลัดเทศบาลเมื่อวันที่ 13 สิงหาคม 2562 ให้โอนงบประมาณ *โอนตั้งจ่าย รายการใหม่ หมวดค่าครุภัณฑ์ที่ดินและสิ่งก่อสร้าง รายการ โครงการธนาคารน้ำใต้ดิน จำนวนงบประมาณ 100,000.- บาท* และสภาเทศบาลตำบลโพน ได้เห็นชอบการกันเงินงบประมาณ ตามมติ การประชุมสภา ฯ สมัยประชุมสามัญ สมัยที่ 1 ครั้งที่ 1 เมื่อวันที่ 13 สิงหาคม 2562 นั้น ขอเรียนว่าการดำเนินการตามโครงการ ดังกล่าวยังไม่แล้วเสร็จ เนื่องจากโครงการต้องมีการปรับปรุงแบบรูป รายการ เพื่อให้สามารถดำเนินการได้ตามสภาพพื้นที่จริง ซึ่งขณะนี้อยู่ ในช่วงการสรรหาผู้รับจ้าง แต่เนื่องจากขณะนี้ใกล้สิ้นสุดปีงบประมาณ 2563 ซึ่งสิ้นสุดระยะเวลาในการกันเงินงบประมาณด้วย จึงเกรงว่า จะไม่สามารถเบิกจ่ายงบประมาณได้ทัน ดังนั้น เพื่อให้การเบิกจ่ายเงิน เป็นไปด้วยความเรียบร้อย อาศัยความตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงิน ขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติมถึง (ฉบับที่ 4) พ.ศ. 2561 ข้อ 59 วรรคสอง ซึ่งระบุว่า “หากองค์กรปกครองส่วนท้องถิ่นยังมิได้ดำเนินการก่อหนี้ผูกพัน ตามเงื่อนไขในวรรคหนึ่ง ให้ขออนุมัติขยายเวลาเบิกจ่ายเงินได้ไม่เกินอีก หนึ่งปีต่อสภาท้องถิ่น หรือกรณีมีความจำเป็นต้องแก้ไขเปลี่ยนแปลง รายการดังกล่าวที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้ขออนุมัติเปลี่ยนแปลงและหรือขยาย เวลาเบิกจ่ายเงินได้ไม่เกินอีกหนึ่งปีต่อสภาท้องถิ่นแล้วแต่กรณี” จึงเสนอ สภาเทศบาลตำบลโพน เพื่อพิจารณาเห็นชอบการกันเงินงบประมาณ หมวดค่าครุภัณฑ์ ที่ดินและสิ่งก่อสร้าง โครงการธนาคารน้ำใต้ดิน จำนวนงบประมาณ 100,000.- บาท

นายจันทา พันภู สมาชิกสภา ฯ ท่านใดจะซักถามหรืออภิปรายหรือไม่ หากไม่มีก็ขอมติในประธานสภา ฯ ที่ประชุมว่า เห็นชอบให้กันเงินงบประมาณรายจ่าย โครงการดังกล่าว ข้างต้นหรือไม่

**มติที่ประชุม เห็นชอบเป็นเอกฉันท์**

ระเบียบวาระที่ 6 เรื่องอื่น ๆ

นางณฐอร การถัก เรียนท่านประธานสภา ฯ ท่านสมาชิกสภา ฯ และหัวหน้าส่วนราชการ ปลัดเทศบาล ปฏิบัติหน้าที่ ขอขอบคุณทุกท่านที่ได้ร่วมกันพิจารณาร่างเทศบัญญัติงบประมาณรายจ่าย

นายกเทศมนตรี ประจำปีงบประมาณ พ.ศ. 2564 และให้ความเห็นชอบในวาระที่ 2 และ 3 เพื่อที่จะประกาศใช้ในลำดับต่อไป

นางสาวสุกัญญา กำจร เรียนท่านประธานสภา ฯ ท่านสมาชิกสภา ฯ ท่านปลัดเทศบาล ปฏิบัติหัวหน้าสำนักปลัด หน้าที่นายกเทศมนตรีตำบลโพน และหัวหน้าส่วนราชการ ขอแจ้งในที่ ประชุมสภา ฯ เรื่องผู้สูงอายุที่ได้นำเรียนเมื่อคราวประชุมครั้งก่อน ที่บอก ว่ามีผู้สูงอายุ จำนวน 2 ราย ที่ยังไม่ได้นำเลขบัญชีธนาคารมาแจ้ง เข้าระบบ ตอนนี้ได้นำมาแจ้งเจ้าหน้าที่แล้ว เดือนกันยายน คงจะเข้าสู่ ระบบการรับเงินเบี้ยยังชีพผ่านการโอนเงินเข้าบัญชีธนาคาร และใน ปีงบประมาณถัดไปก็จะมีผู้สูงอายุเพิ่มขึ้นอีก จำนวน 66 รายค่ะ

นางณฐอร การถัก 1. ขอแจ้งเรื่องการสนับสนุนการสงเคราะห์ในการจัดการศพตามประเพณี

ปลัดเทศบาล ปฏิบัติหน้าที่

นายกเทศมนตรี **ประกาศกระทรวงการพัฒนาสังคมและความมั่นคงของมนุษย์**

**เรื่อง การสนับสนุนการสงเคราะห์ในการจัดการศพตามประเพณี** โดยที่เป็นการสมควรปรับปรุงประกาศกระทรวงการพัฒนาสังคม และความมั่นคงของมนุษย์ เรื่อง กําหนดหลักเกณฑ์ วิธีการ และเงื่อนไข การคุ้มครอง การส่งเสริม และการสนับสนุนการสงเคราะห์ในการจัดการ ศพตามประเพณีให้เหมาะสมสอดคล้องกับสภาพการณ์ปัจจุบัน อาศัยอํานาจตามความในมาตรา ๑๑ วรรคหนึ่ง (๑๒) มาตรา ๑๑ วรรคสาม และมาตรา ๒๔ แห่งพระราชบัญญัติผู้สูงอายุ พ.ศ. ๒๕๔๖ ประกอบ ข้อ ๒ แห่งประกาศสํานักนายกรัฐมนตรี เรื่อง การ กําหนดหน่วยงานผู้มีอํานาจหน้าที่รับผิดชอบดําเนินการเกี่ยวกับการ คุ้มครอง การส่งเสริม และการสนับสนุนผู้สูงอายุในด้านต่าง ๆ ตาม พระราชบัญญัติผู้สูงอายุ พ.ศ. ๒๕๔๖ พ.ศ. ๒๕๕๓ และ แก้ไขเพิ่มเติม (ฉบับที่ ๒) พ.ศ. ๒๕๖๑ รัฐมนตรีว่าการกระทรวงการพัฒนาสังคมและ ความมั่นคงของมนุษย์ จึง ออกประกาศไว้ ดังต่อไปนี้

ข้อ ๑ ประกาศนี้เรียกว่า “ประกาศกระทรวงการพัฒนาสังคม และความมั่นคงของมนุษย์ เรื่อง การสนับสนุนการสงเคราะห์ในการ จัดการศพตามประเพณี”

ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราช กิจจานุเบกษา เป็นต้นไป

ข้อ ๓ ให้ยกเลิก (๑) ประกาศกระทรวงการพัฒนาสังคมและ ความมั่นคงของมนุษย์ เรื่อง กําหนดหลักเกณฑ์ วิธีการ และเงื่อนไขการ คุ้มครอง การส่งเสริม และการสนับสนุนการสงเคราะห์ในการจัดการศพ ตามประเพณี พ.ศ. ๒๕๕๗ ลงวันที่ ๒๒ กันยายน พ.ศ. ๒๕๕๗ (๒) ประกาศกระทรวงการพัฒนาสังคมและความมั่นคงของมนุษย์ เรื่อง กําหนดหลักเกณฑ์ วิธีการ และเงื่อนไขการคุ้มครอง การส่งเสริม และ การสนับสนุนการสงเคราะห์ในการจัดการศพตามประเพณี (ฉบับที่ ๒) พ.ศ. ๒๕๖๑ ลงวันที่ ๒๓ สิงหาคม พ.ศ. ๒๕๖๑

ข้อ ๔ การสงเคราะห์ในการจัดการศพตามประเพณี หมายถึง การช่วยเหลือเป็นเงินในการจัดการศพผู้สูงอายุตามประเพณีรายละ สามพันบาท

ข้อ ๕ การสงเคราะห์ในการจัดการศพตามประเพณีนั้น ผู้สูงอายุ ที่ตายต้องเข้าหลักเกณฑ์ ดังต่อไปนี้

(๑) อายุเกินหกสิบปีบริบูรณ์ขึ้นไป

(๒) สัญชาติไทย

(๓) ผู้สูงอายุที่มีบัตรสวัสดิการแห่งรัฐ เว้นแต่ผู้สูงอายุที่มี คุณสมบัติตามเกณฑ์บัตรสวัสดิการแห่งรัฐ แต่ยังไม่มีบัตรสวัสดิการแห่งรัฐ หรือยังไม่ได้ลงทะเบียน ให้ผู้อํานวยการเขต หรือนายอําเภอ หรือกํานัน หรือผู้ใหญ่บ้าน หรือนายกเทศมนตรี หรือนายกองค์การบริหารส่วนตําบล หรือนายกเมืองพัทยา หรือ ประธานชุมชน เป็นผู้ออกหนังสือรับรอง ตามแบบที่อธิบดีกรมกิจการผู้สูงอายุกําหนด การสงเคราะห์ในการจัดการศพตามประเพณีตามประกาศนี้ ให้รวมถึงผู้สูงอายุซึ่งอยู่ใน ศูนย์พัฒนาการจัดสวัสดิการสังคมผู้สูงอายุ สถานสงเคราะห์ สถานดูแล สถานคุ้มครอง หรือสถานใด ๆ ของรัฐหรือ องค์กรปกครองส่วนท้องถิ่น ที่ดําเนินการในลักษณะเดียวกัน ซึ่งจัดการ ศพตามประเพณี โดยมูลนิธิ สมาคมวัด มัสยิด โบสถ์

ข้อ ๖ การยื่นคําขอเพื่อขอรับการสงเคราะห์ในการจัดการศพ ตามประเพณี ให้ผู้ที่รับผิดชอบในการจัดการศพตามประเพณีรายนั้น ยื่นคําขอในท้องที่ที่ผู้สูงอายุมีชื่ออยู่ในทะเบียนบ้านหรือภูมิลําเนาในขณะ ถึงแก่ความตาย ดังต่อไปนี้

(๑) กรุงเทพมหานคร ให้ยื่นคําขอที่สํานักงานเขต

(๒) จังหวัดอื่น ให้ยื่นคําขอที่สํานักงานพัฒนาสังคมและความ มั่นคงของมนุษย์จังหวัด หรือที่ว่าการอําเภอ หรือสํานักงานเทศบาล หรือที่ทําการองค์การบริหารส่วนตําบล หรือศาลาว่าการเมืองพัทยา แบบคําขอรับการสงเคราะห์ในการจัดการศพตามประเพณี ให้เป็นไป ตามที่อธิบดีกรมกิจการผู้สูงอายุกําหนด

ข้อ ๗ ผู้ยื่นคําขอรับการสงเคราะห์ในการจัดการศพตามประเพณี ตามข้อ ๖ ต้องยื่นคําขอภายในกําหนดหกเดือนนับตั้งแต่วันที่ออก ใบมรณบัตรพร้อมเอกสาร ดังต่อไปนี้

(๑) ใบมรณบัตรของผู้สูงอายุ

(๒) บัตรสวัสดิการแห่งรัฐของผู้สูงอายุ หรือหนังสือรับรองตาม ข้อ ๕ (๓)

(๓) บัตรประจําตัวประชาชน หรือบัตรอื่นที่ออกโดยหน่วยงาน ของรัฐที่มีรูปถ่ายและเลขประจําตัวประชาชนของผู้ยื่นคําขอ กรณีการ จัดการศพตามประเพณีโดยมูลนิธิ สมาคม วัด มัสยิด โบสถ์ ให้แนบ หนังสือแสดงการจดทะเบียน หรืออนุญาตให้สร้าง จัดตั้ง หรือดําเนินงาน มูลนิธิ สมาคม วัด มัสยิด โบสถ์ด้วย

(๔) สมุดบัญชีหรือเลขที่บัญชีธนาคารของผู้ยื่นคําขอ เว้นแต่ ประสงค์จะขอรับเงินสด ให้ดําเนินการตามระเบียบของทางราชการ

(๕) หนังสือรับรองเป็นผู้รับผิดชอบในการจัดการศพตามประเพณี ซึ่งออกโดยบุคคล ตามข้อ ๕ (๓) หรือหัวหน้าหน่วยงานตาม ข้อ ๕ วรรคสอง สําหรับกรณีผู้สูงอายุในสถานสงเคราะห์ ทั้งนี้ ผู้ยื่นคําขอและผู้ รับรองต้องไม่เป็นบุคคลเดียวกัน แบบหนังสือรับรองให้เป็นไปตามที่อธิบดี กรมกิจการผู้สูงอายุกําหนด

ข้อ ๘ การอนุมัติจ่ายเงินสงเคราะห์ในการจัดการศพตาม ประเพณี

(๑) กรุงเทพมหานคร ให้ผู้อํานวยการเขตเป็นผู้มีอํานาจอนุมัติ (๒) จังหวัดอื่น ให้พัฒนาสังคมและความมั่นคงของมนุษย์จังหวัด เป็นผู้มีอํานาจอนุมัติ

ข้อ ๙ ในกรณีผู้ที่มีคุณสมบัติและได้ยื่นคําขอเพื่อรับการ สงเคราะห์ในการจัดการศพ ตามประเพณีถูกต้องตามประกาศกระทรวง การพัฒนาสังคมและความมั่นคงของมนุษย์ เรื่อง กําหนดหลักเกณฑ์ วิธีการ และเงื่อนไขการคุ้มครอง การส่งเสริม และการสนับสนุนการ สงเคราะห์ในการจัดการศพตามประเพณี พ.ศ. ๒๕๕๗ ลงวันที่ ๒๒ กันยายน พ.ศ. ๒๕๕๗ ก่อนวันที่ประกาศนี้ ใช้บังคับ ให้ถือว่าเป็นผู้มี คุณสมบัติและได้ยื่นคําขอดังกล่าวถูกต้องตามประกาศนี้

ข้อ ๑๐ ในกรณีมีปัญหาข้อขัดแย้งในการปฏิบัติตามประกาศนี้ ให้ปลัดกระทรวงการพัฒนาสังคมและความมั่นคงของมนุษย์เป็นผู้วินิจฉัย ชี้ขาด

2. ขอความร่วมมือประชาสัมพันธ์ โครงการพัฒนาพื้นที่ต้นแบบการ พัฒนาคุณภาพชีวิตตามหลักทฤษฎีใหม่ประยุกต์สู้ "โคก หนอง นา โมเดล" สำหรับผู้สนใจสามารถสมัครเข้าร่วมโครงการพร้อมเอกสารที่ สำนักงานพัฒนาชุมชนอำเภอคำม่วง ภายในวันที่ ๒๖ สิงหาคม ๒๕๖๓ เอกสารประกอบด้วย ๑. เอกสารยินยอมให้ใช้ที่ดิน ฯ ๒. สำเนาเอกสารสิทธิ์ที่ดิน ๓. สำเนาบัตรประจำตัวประชาชน ๔. สำเนาทะเบียนบ้าน

โครงการนี้มีประโยชน์กับพี่น้องประชาชน เป็นทางเลือกทางรอด ในภาวะวิกฤต กลัวพี่น้องเสียโอกาส จึงขอความร่วมมือประชาสัมพันธ์ให้ ทราบโดยทั่วกัน โดยติดต่อขอทราบรายละเอียดที่สำนักงานพัฒนาชุมชน อำเภอหรือ โทร. 081-8027841 อย่างช้าไม่เกินวันที่ 26 สิงหาคม 2563 ค่ะ

นายบุญศิล อิงภู เรียนท่านประธานสภา ฯ ท่านสมาชิกสภา ฯ ท่านปลัดเทศบาล ปฏิบัติสมาชิกสภา ฯ หน้าที่นายกเทศมนตรีตำบลโพน และหัวหน้าส่วนราชการ ท่อลอดเหลี่ยม ตรงบ้านนายสงค์ สุวงค์ทา ทรุด 2 ข้าง คอของท่อทรุดเป็นบริเวณ กว้าง ทำให้ถนนเหลือพื้นที่ในการสัญจรอยู่น้อยมาก ซึ่งเกิดจากดินที่เรา กลบท่อมันทรุดลง เป็นหลุมใหญ่ทำให้รถไม่สามารถสัญจรไปได้ เสี่ยงต่อ การเกิดอันตราย ประชาชนได้รับความเดือดร้อน เราจะมีวิธีการอย่างไร ที่จะช่วยเหลือประชาชนผู้ใช้ถนน และอีกจุดหนึ่งคันคูที่ขุดลอก แล้วทำ เป็นถนน บริเวณหนองสิม ถนนเสียหมดแล้วเป็นหลุมเป็นบ่อเยอะ ไม่ทราบว่ายังพอมีงบประมาณที่จะดำเนินการในส่วนนี้ไหมครับ

นายองอาจ ประสารพันธ์ มี 3 จุดนะครับที่มีปัญหา คือ ท่อลอดเหลี่ยมบ้านนายสงค์ สุวงค์ทา ผู้อำนวยการกองช่าง ทางกองช่างจะดำเนินการแก้ไขครับ สำหรับกรณีคันคูที่ขุดลอกแล้วทำเป็น ถนนรอบหนองสิม ผมเคยไปตรวจสอบกับคุณทรงวุฒิแล้ว ถ้าทางสภา ฯ แจ้งว่า อยากจะให้ขุดคันคูที่เป็นถนนลูกรังออก ไม่แน่ใจว่าหน่วยงาน ที่เขามาดำเนินการขุดลอกไว้ เขาทำเป็นทะเบียนหรือเป็นงานของเขาไว้ หรือเปล่า มันจะเป็นการผิดระเบียบอะไรไหมถ้าเราไปดำเนินการ แต่สำหรับเรื่องท่อลอดเหลี่ยมหรือว่าถนนชำรุด กองช่างจะดำเนินการ แก้ไขให้ ในส่วนของการที่จะลอกคันคูที่เป็นถนนลูกรัง ผมจะดำเนินการ ประสานกับหน่วยงานที่มาทำไว้ ว่าเราจะสามารถดำเนินการได้ไหม จะนำเรียนให้สภา ฯ ได้รับทราบอีกครั้งนึงครับ

นายสมพงษ์ สุริโย เรียนท่านประธานสภา ฯ ท่านสมาชิกสภา ฯ ท่านปลัดเทศบาล ปฏิบัติรองปลัดเทศบาล หน้าที่นายกเทศมนตรีตำบลโพน และหัวหน้าส่วนราชการ ในเรื่องของ ประเด็นถนนเส้นนี้ ปัญหามันอยู่ตรงจุดเชื่อมที่จะทำให้มันเป็นถนน เส้นเดียวกันไม่ได้ เพราะว่าตอนนี้ระดับของถนนคอนกรีตกับระดับ ทางลูกรังใหม่มันเชื่อมกันยาก ถ้าเราจะใช้ถนนคอนกรีตกับถนนลูกรังเดิม เราจะเชื่อมอย่างไร ส่วนเรื่องของถนนลูกรังที่เป็นปัจจุบันนี้จะขุดหรือไม่ มันไม่ยากแค่เราปลูกต้นไม้กั้น ปัญหาก็คือทำอย่างไรให้ประชาชนกลับไป ใช้ถนนคอนกรีต ยกตัวอย่างเช่น คนที่จะไปวัดโพธิ์ศรีวิลัยถ้าไม่ใช้ถนน ลูกรังเส้นนั้นจะไปอย่างไร ถ้าไม่มีตรงนี้เชื่อมไปถนนคอนกรีต คนก็ใช้ถนน ลูกรังเหมือนเดิม แต่ถ้าเราเชื่อมถนน หมู่ 2 ไปทางหลังบ้านคุณตาโพย ได้ คนก็จะใช้เส้นทางนี้ ประเด็นนึงที่เราต้องคำนึง คือ ทางน้ำ ถ้าเรา เชื่อมถนน น้ำมันจะไหลลงมาบ้านตาโพยหมด จุดนี้เราก็ต้องไปดูว่าจะ แก้ไขอย่างไร ผมอยากให้ท่านสมาชิกสภา ฯ ลงไปตรวจสอบดูด้วยกัน บอกนโยบาย หลักการให้เสร็จ ทางกองช่างเขาจะได้ดำเนินการประมาณ ราคา นำเข้าแผน ฯ ให้เรียบร้อย ถึงจะดำเนินการได้ ให้มันเป็นรูปธรรม ที่ชัดเจนครับ

นายบุญศิล อิงภู ในความคิดเห็นของผม ถนนคอนกรีตเส้นนี้ จากหมู่ 4 ถึงต้นจามจุรี สมาชิกสภา ฯ เป็นถนนที่สวย สามารถทำเป็นลานวิ่งได้ ปั่นจักรยานได้ครับ

นายฮ้อย คงอาษา ขอเพิ่มเติม เรื่อง ถนนชำรุดตรงนาพ่อธาตุ เราจะมีวิธีแก้ไขปัญหาอย่างไร สมาชิกสภา ฯ เพราะว่าช่วงนี้ฤดูฝน หลุมลึกมาก อยากให้กองช่างดำเนินการตรวจสอบดู ด้วยครับ

นายสำลี ศรีบัว ผมคิดว่าต้องใช้รถแมคโครดีกว่าครับ

เลขานุการสภา ฯ

นายเสถียร สุภารี เรียนท่านประธานสภา ฯ ท่านสมาชิกสภา ฯ ท่านปลัดเทศบาล ปฏิบัติสมาชิกสภา ฯ หน้าที่นายกเทศมนตรีตำบลโพน และหัวหน้าส่วนราชการ

1. ติดตามประเมินผลในการชำระค่าน้ำของแต่ละวัด ที่เคยแจ้ง ว่า จะให้ตัวแทนวัดแต่ละวัดมาประชุมทำความเข้าใจ ไม่ทราบว่า ดำเนินการไปถึงไหนแล้วครับ

2. ถนน สปก. สายนาพ่อใหญ่กา ดินที่เอาไปลงวันนั้นตอนนี้ ทะลุเหมือนเดิม อยากให้ตรวจสอบและดำเนินการแก้ไขให้ด้วย ชาวบ้าน ได้รับความเดือดร้อนและถามมาหลายครั้งแล้วครับ

นายองอาจ ประสารพันธ์ 1. สำหรับเรื่องความเดือดร้อนเกี่ยวกับถนน ตอนนี้ที่ผมเก็บข้อมูลที่ท่านผู้อำนวยการกองช่าง สมาชิกสภา ฯ ได้นำเรียนไว้ จะมี ท่อลอดเหลี่ยมบ้านนายสงค์ สุวงค์ทา ที่ชำรุด , ท่อตรงหนองสิม , ถนนเส้นนาพ่อธาตุ ในส่วนของถนนชำรุด เสียหาย ผมจะออกไปสำรวจดู แล้วถ้าเป็นกรณีง่าย ๆ เช่น ให้ไป ซ่อมแซมถนนลูกรัง ก็จะขออนุมัติซ่อมแซมให้ แต่ถ้าเสียหายมากหรือมี ปัญหาในส่วนของโครงสร้างต้องรอดูแนวทางอีกทีครับ

2. สำหรับเรื่อง ข้อบัญญัติประปา ผมได้คุยกับช่างหน่องแล้วว่า ให้เก็บ ข้อมูลการใช้น้ำ ปริมาณการใช้น้ำ และปริมาณการสูญเสียน้ำของระบบ ประปา และผมก็ได้ศึกษารายละเอียดในข้อบัญญัติประปาเรา กรณีที่เรา บอกว่าจะคุยกับทางวัด ในข้อบัญญัติ ฯ กำหนดไว้คือ ถ้าเกิดว่ามีมิเตอร์ ต้องได้เก็บค่าน้ำเลย ถ้าในข้อบัญญัติ ฯ ไม่ได้กล่าวกรณียกเว้นไว้ ผมเกรงว่ามันจะทำไม่ได้ เราจะไปคุยกับทางวัดเราจะคุยในลักษณะไหน เพราะตอนนี้มันไม่สามารถแก้ไขอะไรได้แล้วในข้อบัญญัติ ฯ ซึ่งแค่รอ ประกาศใช้ครับ

นายสมพงษ์ สุริโย ในประเด็นของข้อบัญญัติประปา ได้ออกระเบียบเกี่ยวกับการใช้น้ำ การรองปลัดเทศบาล ขอใช้น้ำ ซึ่งเป็นแนวทางในการทำงานของผู้ปฏิบัติงาน ในส่วนประเด็น ปัญหา ก่อนที่จะตราเป็นข้อบัญญัติประปา เราได้นำเรียนประเด็นปัญหา แล้วว่าเกิดจากอะไรบ้าง ประเด็นหลัก ๆ ของการออกข้อบัญญัติประปา ในครั้งนี้ ก็มีอยู่หลายส่วน เช่น 1) อัตราค่าบริการน้ำที่มันมีจำนวนน้อย ไม่คุ้มค่าต่อต้นทุนในการบริหารในการผลิตน้ำประปา เมื่อเทียบกับ หน่วยงานอื่นที่อยู่ข้างเคียง ของเราค่อนข้างที่จะเก็บน้อย ถ้าเก็บน้อย ก็เป็นปัญหาอย่างหนึ่ง คือ คนใช้น้ำไม่รู้จักประหยัด อันนี้ก็เป็นผลเสีย อย่างหนึ่ง 2) อีกส่วนหนึ่งที่เป็นปัญหา คือ เรื่องของการบริการน้ำ ตามจุดต่าง ๆ ที่ใช้น้ำฟรีมาตลอด เราควรจะกำหนดเกณฑ์ที่มันเหมาะสม หรือไม่ในส่วนของวัดที่เราต่อน้ำให้ใช้ โดยที่ไม่เคยคิดค่าบริการ ไม่เคยคิด ค่าธรรมเนียม เราก็จะเห็นผลเสียที่ตามมาก็คือ จำนวนน้ำที่ผลิตได้ กับจำนวนน้ำที่นำมาคำนวณ มาคิดเป็นจำนวนหน่วยเพื่อเก็บค่าบริการ เมื่อเทียบกันแล้วมันสูญเสียไปจำนวนมาก ก็เลยเสนอในที่ประชุม เพื่อพิจารณาว่า ในการเก็บอัตราค่าน้ำ จากจุดที่เราเคยให้บริการฟรี มีจุดไหนบ้าง แล้วปริมาณน้ำที่ใช้จริง ๆ ใช้เท่าไร ในตอนนั้นก็ได้เสนอ ที่ประชุมพิจารณาอยู่ว่าในการเก็บค่าน้ำของวัด เราจะช่วยท่าน แบบกำหนดหน่วย สมมุติว่า วัดให้ใช้น้ำฟรีได้ไม่เกิน 30 หน่วย อันนี้คือหลักเกณฑ์ที่ 1 หลักเกณฑ์ที่ 2 คือ กำหนดว่าใช้ไปเท่าไร ก็ตามแต่ให้จ่ายตามเปอร์เซ็นต์ที่ท่านใช้ เช่น ใช้ 100 จ่าย 50 อันนี้คือเกณฑ์ที่เราได้พิจารณาในการกำหนดและตามข้อบัญญัติประปา ที่เราได้กำหนดไว้ คือ ให้วัดใช้ในอัตราไม่เกิน 30 หน่วย ถ้าเกินให้จ่าย ส่วนที่เกิน ถ้ายึดตามเกณฑ์นั้นก็จะมีวัดโพธิ์ศรีวิลัยที่ใช้เกิน ก็เลยได้มาซึ่ง ประเด็นที่ว่า การที่จะใช้ข้อบัญญัติประปา เราต้องทำความเข้าใจกับวัด คือชี้แจงให้ท่านได้รับทราบเกี่ยวกับกฎ ระเบียบ ตามข้อบัญญัติประปา ถ้าวัดไม่อยากจะเสียค่าน้ำก็ต้องใช้น้ำให้ประหยัดลงตามเกณฑ์ที่เทศบาล ตั้งไว้ ถ้าเกินไป ทางวัดต้องชำระค่าน้ำ จากที่ได้หารือแนวทางปฏิบัติ ในการประกาศใช้เทศบัญญัติประปา ในการประชุมสภาเทศบาลตำบลโพน ครั้งที่แล้ว และที่ประชุมได้มีมติเห็นชอบ ให้เรียกประชุมผู้มีส่วนได้ ส่วนเสีย โดยเฉพาะวัดทั้งสามแห่ง เพื่อรับทราบรายละเอียด ในเทศบัญญัติ ฯ นั้น ขอเรียนเพิ่มเติมว่า การประชุมดังกล่าวเป็นการ ประชุมเพื่อชี้แจงรายละเอียดไม่ได้เป็นการประชุมเพื่อแก้ไขรายละเอียด ในเทศบัญญัติ ฯ เพราะเทศบัญญัติ ฯ นายอำเภอได้ลงนามอนุมัติแล้ว เหลือเพียงขั้นตอนการประกาศใช้เท่านั้น ขณะนี้ยังไม่ได้เชิญประชุม เนื่องจากเจ้าหน้าที่รวบรวมข้อมูลที่เกี่ยวข้องยังไม่สมบูรณ์ เพราะมีข้อมูล จำนวนมากที่อยากให้ที่ประชุมได้รับทราบสาเหตุของการจัดทำ เทศบัญญัติ ฯ เช่น อัตราการผลิตน้ำ การใช้น้ำต่อเดือน จำนวน ครัวเรือนที่เลขมิเตอร์ไม่เคลื่อนไหว จึงทำให้ล่าช้าในการนัดประชุม จึงขอนำเรียนให้สภา ฯ ได้รับทราบและหารือแนวทางปฏิบัติให้ชัดเจน ต่อไป

นายเสริมศักดิ์ ราชติกา อยากให้ทำหนังสือแจ้งเจ้าอาวาส เกี่ยวกับรายละเอียดข้อบัญญัติประปา รองประธานสภา ฯ ให้ทางวัดได้รับทราบครับ

นายสำลี ศรีบัว ถ้าการประชุมเป็นไปเพื่อการชี้แจงรายละเอียด ก็เห็นควรให้ประกาศ เลขานุการสภา ฯ ใช้เลย เพราะสภาเทศบาล ได้เห็นชอบและนายอำเภอก็ได้อนุมัติแล้ว

นายจันทา พันภู หารือในที่ประชุมครับว่า จะประกาศใช้เลยตามข้อเสนอของท่านสำลี ฯ ประธานสภา ฯ หรือจัดการประชุมชี้แจงก่อน

**ที่ประชุม เห็นชอบให้มีการประกาศใช้เลย โดยไม่ต้องจัดการประชุมชี้แจง**

นายสมพงษ์ สุริโย ตามมติก็ขอให้ดำเนินการประกาศใช้เลย จะได้ดำเนินการประกาศใช้ รองปลัดเทศบาล ซึ่งเทศบัญญัติ ฯ จะมีผลบังคับใช้ภายใน 7 วันหลังประกาศ ซึ่งหลัง ประกาศก็จะดำเนินการประชาสัมพันธ์เสียงตามสายและสรุปสาระสำคัญ ที่เปลี่ยนแปลง ส่งประชาสัมพันธ์ให้ผู้ใช้น้ำได้รับทราบต่อไป

นางสาวสุกัญญา กำจร ขอรายงานการปฏิบัติงานซึ่งเป็นนโยบายของท่านปลัด ในเรื่องของการหัวหน้าสำนักปลัด เข้าเวรณ์ยามของพนักงานเจ้าหน้าที่เทศบาล ปัจจุบันนี้ทางเทศบาลได้มี คำสั่งแต่งตั้งให้ข้าราชการ พนักงานได้มาเข้าเวรณ์ในวันหยุด และก็จะมี ผู้มาตรวจเวรณ์ด้วยค่ะ

นางณฐอร การถัก ขออนุญาตแจ้ง นายบุญธรรม แก้วเสนา จะเกษียณอายุราชการในวันที่ ปลัดเทศบาล ปฏิบัติหน้าที่ 30 กันยายน 2563 นี้ค่ะ นายกเทศมนตรี

นายเสถียร สุภารี ขอสอบถามเรื่องไฟฟ้าส่องสว่างสายเมน ไม่ทราบว่าทางเทศบาลเราได้เคยสมาชิกสภา ฯ ขอโครงการเข้าไปไหมครับ

นายองอาจ ประสารพันธ์ ยังไม่มีโครงการเกี่ยวกับไฟฟ้าส่องสว่าง ถ้ามีประเด็นเกี่ยวกับไฟฟ้า ผู้อำนวยการกองช่าง ส่องสว่าง จะแจ้งให้สภา ฯ ได้รับทราบครับ

นายฮ้อย คงอาษา ท่อประปาที่เราขยายเขตใหม่ออกไปทางร้านเยิงศิลป์ ผมผ่านไปทางนั้นสมาชิกสภา ฯ เห็นท่อโผล่ น่าจะขุดตื้นเกินไปเสี่ยงต่อการแตก ถ้ามีโอกาสทำใหม่ อยากให้ขุดลึกกว่าเดิมครับ

นายองอาจ ประสารพันธ์ ทางกองช่างจะดำเนินการแก้ไขครับ

ผู้อำนวยการกองช่าง

**ที่ประชุม รับทราบ**

นายจันทา พันภู ครับท่านสมาชิกสภา ฯ ท่านใดมีอะไรจะชี้แจงเพิ่มเติมไหมครับ

ประธานสภา ฯ ถ้าไม่มี ขอปิดการประชุมครับ

ปิดประชุม เวลา 12.00 น.

(ลงชื่อ) สำลี ศรีบัว ผู้จดรายงานการประชุม

(นายสำลี ศรีบัว)

เลขานุการสภาเทศบาลตำบลโพน

(ลงชื่อ) จันทา พันภู ผู้ตรวจรายงานการประชุม

(นายจันทา พันภู)

ประธานสภาเทศบาลตำบลโพน

**คณะกรรมการตรวจรายงานการประชุมลงชื่อตรวจแล้วถูกต้อง**

(ลงชื่อ) เสถียร สุภารี กรรมการตรวจรายงานการประชุม

(นายเสถียร สุภารี)

สมาชิกสภาเทศบาลตำบลโพน

(ลงชื่อ) ฮ้อย คงอาษา กรรมการตรวจรายงานการประชุม

(นายฮ้อย คงอาษา)

สมาชิกสภาเทศบาลตำบลโพน

(ลงชื่อ) ศักดิ์สิทธิ์ ลามุล กรรมการตรวจรายงานการประชุม

(นายศักดิ์สิทธิ์ ลามุล)

สมาชิกสภาเทศบาลตำบลโพน